ના બાપુ, એવું નથી. કરવા ખાતર દલીલો કરવાનો સમય આ જમાનામાં ક્યાં કોઈને છે? મેં જે જે દલીલો કરી છે, તે કોઈકને કોઈક અનુસંધાને જ કરી છે. આ બાબતે (દલીલો તો ખુટે એવી નથી, પરંતુ તેની મજા સામસામે બેઠા હોઈએ ત્યારે વધુ આવે, અને દરેક વાતને ક્યાંકતો અટકાવવી પડે માટે, આપની સાથે સહમત ના થતાં) એક છેલ્લી દલીલ કરી લઉં. હા, લોકો હોળીકા માતની જય બોલાવે છે, તે અજ્ઞાનતા છે, કદાચ તે લોકોને હોળી પાછળની કથા પણ ખબર નહી હોય. પણ આપણે આ કથાને અવૈજ્ઞાનિક કેવી રીતે કહી શકીએ? આપણે જે વિજ્ઞાન જાણીએ છીએ તે સંપૂર્ણ નથી અને સાશ્વત સત્ય પણ નથી. આધુનિક વિજ્ઞાને ગઈ કાલે જે કીધું હતું એમાંથી આજે ઘણું ખોટું સાબિત થયું છે. અને આજે જે કહે છે, તેમાં પણ અનેક વાદ અને અપવાદ જોવા મળે છે. જેમ આપ કહો છો કે આગ કોઈને છોડતી નથી, તે રીતે જ વિજળી પણ કોઈને મુકતી નથી. પણ આપણા મોડાસા તાલુકાના કોઈક ગામનો (કદાચ બાકરોલનો) એક યુવાન છે જેને વિજળીનો કરંટ ક્યારેય લાગતો નથી. BBC પર Paul Merton in India નામની શ્રેણી સમયાંતરે આવે છે, તેમાં ગયા વર્ષે જોયું હતું કે દક્ષિણ ભારતના એક પ્રૌઢ ઉંમરના ભાઈ વિજળીના વાહક તરિકે વર્તીને પંખો, લાઈટનો ગોળો, વગેરે ચલાવી બતાવે છે. જેમ આ લોકોને વિજળી કશું નથી કરી શકતી, તેમ કદાચ પ્રહલાદને અગ્નિ કશું ના કરી શકી હોય. આપણા અપંગ વિજ્ઞાનને આધારે આપણે આ કથાને ખોટી ના માનવી જોઈએ.